Frihetlig sosialisme

Frihetlig sosialisme er et sosialt system som tror på frihet til handling, tanke og fri vilje, hvor produsentene har den politiske makten og midlene til å produsere og distribuere varer. Ofte brukt av sosialister som ser på den såkalte «statssosialismen» – demonstrert i praksis i systemer som Sovjetunionen og Folkerepublikken Kina – som et nytt klassesystem (statskapitalisme), og dermed ikke en egentlig sosialisme.  

Kjernen i den frihetlige sosialismen er at produksjonsmidlene må styres demokratisk av arbeiderne og lokalsamfunnene. Frihetlige sosialister er med andre ord tilhengere av en desentralisert, demokratisk styrt økonomi, med et stort innslag av samvirker/kooperativer.  

"Frihetlig sosialisme" blir ofte brukt som synonym eller i nær sammenheng med anarkisme, selv om det eksisterer visse nyanseforskjeller. 

I Norge er denne retninga representert med organisasjonen Motmakt.

Viktige bidragsytere til den frihetlige sosialismen er bl.a. Pjotr Kropotkin, Anton Pannekoek, Rudolf Rocker og Noam Chomsky.

Se også 
Demokratisk sosialisme
Anarkisme
Anarkokommunisme
Anarkosyndikalisme
Anarkokollektivisme

Kommunisme
Sosialisme
Økonomiske ideologier